લાંબા સમયથી ટીવી અને સોશિયલ મીડિયામાંથી ગાયબ થયેલા કોમેડી કિંગ કપિલ શર્માના ફેન્સ તેના કમબેકની આતુરતાથી રાહ જોઈ રહ્યા છે. મીડિયા રિપોર્ટ્સ અનુસાર કપિલના ચાહકોની આંતુરતા હવે ટૂંક સમયમાં ખતમ થવાની છે કારણકે ડીએનએના સમાચાર મુજબ કપિલ શર્મા ઓક્ટોબરમાં પોતાના નવા શો સાથે કમબેક કરવા જઈ રહ્યો છે. આ શો કેવો હશે અને કઈ ચેનલ પર આવશે એ વિશે કોઈ ખુલાસો થયો નથી પરંતુ એટલુ કહી શકાય કે કપિલનું કમબેક ધમાકેદાર હશે અને તેનો આ નવો કોમેડી શો સંપૂર્ણપણે નવી ઉર્જા અને હાસ્યથી ભરપૂર હશે.